IG ya tura rundunar 'yan sanda 2000 domin yakar Boko Haram, hotuna ▷ Legit.ng
IG ya tura rundunar 'yan sanda 2000 domin yakar Boko Haram, hotuna
Shugaban rundunar 'yan sanda na kasa, Ibrahim Idris, ya tura karin wata runduna mai dauke da jami'an 'yan sanda 2000 zuwa jihar Borno domin yin aikin soji na yaki da 'yan ta'addar Boko Haram.
Rundunar ta kunshi jami'an 'yan sanda na musamman da su ka hada da ma su sintiri (PMF), ma su yaki da aiyukan ta'addanci (CTU), da kuma karnuka na musamman da aka bawa horo. An tura jami'an ne cikin kwanaki 2 da su ka wuce.
A sanarwar da rundunar 'yan sanda ta fitar, ta bayyana cewar IG ya tura karin jami'an 'yan sandan ne bisa dogaro da dokar aikin dan sanda na yin aiki soji a cikin gida domin tabbatar da tsaron lafiya da dukiyar al'umma.
IG ya tura rundunar 'yan sanda 2000 domin yakar Boko Haram
Tura karin rundunar 'yan sandan na zuwa ne a daidai lokacin da dakarun soji su ka yiwa kungiyar Boko Haram kamshin mutuwa ta fuskar rage yawaitar hare-haren da su ke kaiwa a jihar Borno da kewaye.
DUBA WANNAN: Rundunar sojin sama ta yi gwajin dabarun ceton rai daga samaniya
Jimoh Moshood, kakakin rundunar 'yan sanda, ya ce akwai jiragen yaki na hukumar 'yan sanda da aka tura zuwa jihar Borno domin bayar da taimako ta sama a yakin da jami'an da ke kasa zasu ke yi na kakkabe ragowar mayakan kungiyar Boko Haram a jihar Borno.
Abubakar ShekauBorno State News TodayHausa NewsShugaban Sojojin NajeriyaRikicin Makiyaya
Badakala: EFCC ta kara gano kadarorin fiye da biliyan na tsohon gwamnan PDP daga arewa